
DE  MORBIS  EPIDEMICIS 


IN  GENERE. 


KROEMIUM. 

M  agnum  opus  aggreditur,  de  Morbis  epidemicis  dicturus.  Jamdudum 
primus  observator,  rem  hanc  immensam  excoluit  Hippocrates  ,  cujus  ves¬ 
tigiis  insistens  Sydenhamus  ,  plurima  Hippocratis  disquisitionibus  adjecit; 
praeviisque  ducibus  tantae  celebritatis,  plurimi  passim  clinici,  propriarum 
observationum  tributa  solverunt,  adeo  ut  plurimi  codices  ,  vix  totae  tantas 
compilationes  restringere  nunc  sufficiant.  Infelix  sane  hominum  genus  , 
si  ex  hoc  factorum  fonte,  quid  utilitatis  non  s  urgeret  !  Attamen  ne  nimium 
tot  gloriemur  divitiis  ,  animadvertendum  fere  nullum  fuisse  (Esculapii 
cultorem,  qui  naturae  caracteri  ,  hujus  morborum  .generis,  sedulo  in¬ 
cumbens,  universas  ausus  sit  epidemias  ad  generalem  conspectum  re¬ 
vocare  ,  ad  quaedam  principia  reducere  ,  quorum  .applicatio  universalior 
Theseo  filum  largiatur.  Quos  fortasse  ab  iiujus  operis  munere  deterruit 
laboris  asperitas  ,  criminari  profecto  nolumus  ;  multo  minus  difficilem  sol¬ 
vere  quaestionem  intendimus.  Ast  in  immensa  messe,  quis  aliquot  spicas 
congerere  non  confidit  ?  Praesertim  in  istis  deluctabilibus  momentis,  ubi 
sub  Epidemiae  clava  ,  obtusa  nostrorum  civium  decumbit  tota  gens. 

DE  MORBIS  EPIDEMICIS. 

«  Epidemici  sive  populares  sunt  morbi, ^ui  ab  aliqua  cau$&  recenter  nata 
»  oborti  ,  late  per  populum  saevientes  ,  plura  eodem  tempore  individua  in- 
»  vadunt  ;  post  certum  temporis  intervallum  iterum  disparentes.  » 

Professor  Kesteloot  ,  path.  general.  §  92. 

Non  hic  sciscitamur  unde  repetenda  sit  epidemiarum  causa  ,  utrum 
scilicet  suum  habeant  in  aere  fomitem  (*)  vel  in  alia  qualicumque  re 

(*)  Frequentissimus  earum  fons  atmosphera  est  mutationibus  sanitati  inimicis  crebro  obnoxia  ;  attamen 
et  aliae  existunt  potentiae  nocentes  quae  latius  diffusae  morbis  epidemicis  ansam  dant ,  E.  G.  Calami¬ 
tates  publica?  ,  annonccB  caritates  >  bellum  ,  etc. 

iron  naturali.  Cuique  causae  [tribuatur  popularis  morbus  ,  constat  ipsius 
manifestari.,  mille  formas  ,  milliaque  mortis  imagines  ,  adeo  ut  in  tanta 
morborum  popularium  varietate  ,  nescitur  quo  modo  retinendus  sit  Proteus. 
Quod  si  velo  nimium  densato  ac  cumulato  ,  obnubilabitur  genuina  mor¬ 
borum  popularium  origo  liceat-  tamen  ipsorum  prodere  caracteres  ;  for¬ 
tasse  ex  hac  cognitione  ad  causae  cognitionem  satis  verisimilem  deducemur  : 
itaque  collectis  undequaque  symptomatibus  ,  ab  initio  morbi  ad  finem  ,  in 
ici ‘convenire,  et  quasi  conspirare  videntur,  ut  ex  eorum  congerie  suboriatur 
(non  dicam)  febris  exquisite  synochus,  ast  saltem  in  quo  paulo  post  , 
temporisque  morbifici  progressu,  tantum^  invalescunt  symptomata,  ut 
universale  corpus  in  diathesim  vere  adynamicam  decidat.  Hinc  e  limine 
quasdam  examini  subjiciamus  illius  generis  morbi  circumstantias;  lux 
quaedam  inde  affulget.  Fere  omnium  morborum  invasio  eadem  ,  eadem  signa 
manifestat  :  et  ut  verbis  uti  non  incusemur ,  quando  factis  admodum  certis 
gloriari  possumus,*  liceat  nobis  quasdam  tradere  observationes  ,  quae  theoriam 
adstruunt  proponendam. 

Hoff mannus  in  urbe  Hallensi  morbum  observavit  popularem  ,  cujus 
initium  sequenti  modo  apparuit.  Insignis  et  subita  tum  inter  initia  ,  tum 
per  morbi  totum  decursum  adfuit  virium  prostratio  ;  tantaque  lassitudo 
febricitantium  artus  detinebat,  ut  pro  debilitate  ,  nec  corpus  movere nec 
erecto  corpore  incedere  possent,  quin  simul  conveniant  vertigines  ,  praecor¬ 
diorum  auxietas ,  cephalalgia  ,  etc.  (  Tom.  2  ,  s.  1  ,  cap.~  10  ). 

In  civitate  (Plymouth)  Huxham  easdem  observationes  confirmavit  quibus 
febris  contingit  popularis,  anno  1 74^9  ^eyi  quasi  horrore  ,  ac  universa  lassi¬ 
tudine  correptis ,  mox  nausea,  et  vertiginoso  capitis  dolore.  Hoec  fere  per 
quatriduum  quo  ,  aut  vigiles  omnino  decubuere  ei  lassati  i  aut  ne  sen¬ 
tientibus"  quidem,  brevissimus  et  interruptus  obrepsit  somnus.  Immanis 
praecordiorum  anxietas  *  etc. 

Sic  experientia  edbctus  Baglivius  scripsit  :  «  In  hujus  modi  affectibus 
aegrotantes- conqueri  incipiunt  de  nausea,  sapore  linguae  mutato,  et  ad 
vomitum  propensione ;  primaque  epidemicorum  malorum  labes,  circa  vem- 
triculum-  et  hypochondria,  per  anxietates  cardialgias  manifestatur.  » 

Haec,  quoque -invasionis  symptomata  in  diurnis  foliis  observamus. 

( Les  malades  affectes  de  la  dyssenterie-»  se  plaignent  tout-a-coup  de 
faiblesse  ,  de  douleur  a  3  epigastre  , .  dans  le  moment  meme  011  iis  se 
croient  h.  1’abri  de  la  contagion  ,  etc.  ) 

Rapport  de  M.  Charlier  ,  Medecin  de  Binche ,  sur  la  dyssenterie  qui  regna  dans  la  province  de 
Hainaut,  en  1779  ,  journal  de  Septembre. 

(  Les  malades  eprouvaiient  d’abord  des  lassitudes  dans  tous les  membres^ 
iis  avaient  la  tete  pesante  ,  de  1’anorexie,  des  nausees  ,  la  bouche  pate  use* 
fade  ou  amere  ;  une  anxiete  precordiale  ;  beaucoup  d^gitaiion  pendaut 
la  nuit,  etc. ) 

Expose  de  la  maladie  epidemique  qui  regna  a  Versailles,  en  1806 ,  Journal  de  Medecine  ,  vol.  9. 

Eadem  de  morbis  epidemicis  qui  popularunt  insulam  Walkeren  retinemus 
symptomata ;  eadem  et  adhuc  in  morbis  epidemicis  per  nostras  septen¬ 
trionales  provinctias  errantibus  symptomata  quoque  videmus.  Quas  quidem 
autoritates  congerere  nunc  si  velimus,  duce  nobis  evidens  magis  occurrit 
in  morbis  popularibus  species  uniformis,  licet  fortasse  simul  accedant 
quosdam  epiphaenomena,  quos  equidem  faciem  ut  ita  dicam  ,  aliquo  pacto 
immutant  ,  quosque  tamen  naturam  morbi  ideo  immutari  non  probant. 


Inter  vero  personas  aci  modum  diversas  ,  sub  quarum  effigie  mentiri 
possunt  morbi  populares  ,  merito  certe  annumerantur  exanthemata ,  vel 
eruptio  miliaris  et  p etechice coloris  diversi  ;  ac  prorsus  alterum  sibi  fin¬ 
geret  de  morbi  alicujus  caractere  systema  clynicus  ,  nisi  secum  reputaret 
hasc  totidem  phaenomena,  varietates  esse  quae  multo  potius  ad  aegrotum, 
quam  ad  causam  epidemiae  materialem  pertinent.  Causam  igitur  unifor¬ 
mem  si  admittamus  111  morbo  populari  ,  uniformes  effectus  inde  existimare 
nequaquam  licet.  Quot  enim  observationibus  compertum  habent  praefici  , 
diversas  causas  quibus  impetitur  corpus  vivens  ,  licet  in  eodem  caractere 
perseverent  ,  oppositis  fere  effectibus  occasionem  praebere ;  et  hanc  veri¬ 
tatem  potissimum  confirmant  medicamentorum  effectus  ,  quae  ob  diversam 
in  individuo  assumente  dispositionem  ,  improvisa  dant  producta  ,  quae 
sagax  ipse  clinicus  praevidere  nunquam  potuisset.  Si  igitur  ut  pluries  jam 
vidimus  ,  sua  est  cuique  sanitas  ,  suus  est  cuique  pariter  morborum 
causam  recipiendi  modus  :  in  ipsis  inde  constitutionis  individualis  visce¬ 
ribus  investiga  ,  atque  reperies  diversitatum  originem  quas  diversa  ex¬ 
hibent  individua.  Neque  solum  incuseris  physicam  dispositionem  ,  quae 
nullibi  eadem  est,  sed  et  etiam  mentis  actualem  statum,  qui  eo  imperii 
in  functiones  mere  physicas  exercet  ,  ut  non  minus  morbi  incepti  faciem 
immutare  ,  quam  nondum  inceptum  larva  nova  obtegere  possit.  Hinc 
aetas  ,  bona  corporis  dispositio  ,  temperamentum  ,  animi  quies  ,  vel  trepi¬ 
datio,  totidem  sunt  circumstantiae,  sed  ad  individua  pertinentes,  quae  causae 
unicae  faciem  diversam  injiciunt,  causae,  inquam ,  unicae,  quae  passim  et 
ubique  ,  iisdem  signis  in  scaenam  traheretur ,  si  in  quolibet  individuo  unff- 
formem  reperiret  dispositionem. 

Universam  epidemiarum  igitur,  breviori  stilo  causam  adumbremus  :  causa 
omnis  epidemica  ,  illius  est  naturae  ,  quae  principii  vitalis  actuositati  ita 
imminet  ,  ut  non  tantum  ejus  robur,  infringere,  sed  et  ipsam  vitam 
extinguere  intendat.  Ergo  generatim  prorsus  est  infensa  causa  ep?idemiae  : 
eamdem  finem  sibi  proponit,  corporis -viventis  eversionem,  quia  simul 
ejusdem  corporis  du  p  licem  basim  minatur,  solida  nempe  viventia ,  et 
Ruida  quae  suam  vitam  ipsis  specialem ,  a  solidorum  viriate  mutuantur. 

DE  GAUSI& 

Epidemiarum^  sicut;  cujusvis  morbi,  duplicem  admittimus  causam 
nempe  remotam  et  proximam.  Hanupraestat  ipsa  nova  organorum  dispositio, 
ob  praesentiam  materiae  lieterogeneae ,  neque  aliud  est  quam  morbifica  allectio 
quae  quid  novi  supponit  et  peregrini  intra  corporis  sacrarium.  Causa  remota 
vel  praedisponens ,  multiplici  forma  se  prodit,  et  si  de  epidemicis  agitur, 
tot  sunt  causae  epidemiarum,  quot  sunt  circumstantiae,  quae  deleterium 
infestum  possunt  producere ,  vel  ipsius  propagationi  favere.  Eheu  misera 
mortalium  sors!  quos  undequaque  causae  obsident  nocentes  ,  diim  vix  unam 
aut  aliam  sanitatis  conservandae  sibi  conservare  queunti Nihilominus  ejus¬ 
dem  causarum  examen  , suscipiamus  ,  inter  quas  sigillatim  exponere  est  : 

1. °  aerem,  2.0  regionem,  3  °  tempestatem ;  triplici  articulo  sic  comprehen¬ 
detur  ordo  causarum  externarum.  Pdstea  offerre  i.°  aegrotantium  aetatem, 

2.  r  temperamentum y  3.°  statum  animi,  4*°  victus  rationem,  sicque  colli¬ 
gentur  causae,  epidemiarum  internae* 


DE  i .  CAUSIS'  EPIDEMI  A.RUM  EXTERNIS. 


DE  AERE. 


Aer  immensus  est  flViidornm  non  uiiius -naftirae  Oceanus,  lii  quo  immersa 
vagantur  omnium  caporum  . elicita  rudera  4  .sub  forma  invisibili  inconspicui 
vapori»*  Rudem;  ergo  et  «indigestam;^  molem»?  fluidorum  praestat  aer,  vitae 
admodum  necessarius  ,  .non  modo  a nim a ntiuim ? tu rbae,  se d  et  vegetantium 
tribui,  quae  vitam  ex  duplici  telluris 'et  aeniffonie hauriunt  ubique  diffusam. 

Infinita  prope  modum  phaenomena  ^  evincere  videntur,  aerem,  qualis  ab 
omnibus  trahitur,  indefinitum  esse  receptaculum  in  quo  jugiter  combinantur, 
aut  miscentur  diversae  indolis  principia  ,  non  miniis  benefico  efiluvio  pa¬ 
tentem ,  quam  pestiferis  halitibus  obsequiosum.  Constat  iterinn  aerem, 
motu  naturali  impresso,  ex  una  regione,  tali  vel  tali5  qualitate  indutum» 
posse  in  aliam  migrare.  Ubique  tamen  nobis  sit  iw-aere  immensa  fluidorum 

portio,  quae  majorem  aeris  athmospherici  partem  constituit/ in  ratione  sfe 
demonstrata  ,  ut  aer  proprie  dictus ,  vix  quartam  athmosphaeras  portionem 
suppeditet. 

Miasmata  quaedam,  ignotae  naturae,  ab  omni  aevo  admiserunt  scriptores 
qui  de  morbis  epidemicis  disseruerunt ;  alio  nomine  qualitates  occultas 
quibus  inficiebatur  aer.  Hodie  nunc  extra  dubium  posuit  ars  chemica , 
omnia  haec  miasmata  ,  substantias  esse  gaseosas  ,  sive  effluvia  quaedam  in¬ 
visibilia,  rapide  trans  aerem  vitalem  volitantia,  varioque  insignita  caractere, 
irt  eo  solum  uniformi,  quod  singula  aeris  vitalis  vicem  gerere  non  possint, 
quippe  quod  toto  coelo  differant  ab  illa  aeris  specie  oxigeuii  ,  qui  in  atmos- 
phaera  rsperitur  cum  iisdem  proprietatibus ,  ac  ille  aer  qui  ex  calcibus 
metallicis  extricatur. 

Haec  totidem  effluvia  quae  aeri  puro  atmospherae  commiscentur,  sunt  prae¬ 
cise  miasmata  ,  quae  tantum  extulerunt  antiqui  scriptores.  Vegetantia  et 
animalia  dissoluta  ,  ipsorum  est  faecunda  origo  ,  suaque  putrida  deconi- 
positione  largiuntur  substantiam  mere  gaseosam.  Igitur  animantium  putre¬ 
factione  exurgit  immensa  diversitas  in  aere;  et  facile  inde  admodum 
concipitur,  corpus  vivens,  tali  fluido  obvium,  innumeris  esse  simul  aerumnis, 
ac  pravis  obnoxium  affectionibus.  Ubicumque  oculos  injiciamus,  videbimus 
tunc  animalium  t  tunc  vegetabilium  cadevera  aerem  vaporantia.  Vae  I  regio¬ 
nibus  ubi  ista  cumulantur!  Hic  quoque  cumulantur  morbi,  hic  arrident 
tetra  fames  communeque  lelhum;  hic  dira  labes  in  atsmosphera  fluitat,  et  civium 
capiti ,  tanquam  ensis  suspensus  impendet ,  ac  per  vicos  et  urbes  trans  jugu¬ 
latas  grassatur  victimas. 

DE  REGIONIBUS, 

Regiones  sub  duplici  aspectu  apparent ,  geographice  nempe  Ct  physice. 
Quae  quidem  distinctio  in  rebus  epidemicis  permagni  est  momenti.  Clima 
physicum  est  praecise  solis  aspectus,  unde  calor  vel  frigus  deprehenditur, 
pro  diversa  terrae  globi  ad  aequatorem  inclinatione.  Clima  vero  geographi¬ 
cum  variat  ac  re  ipsa  variare  debet ,  pro  diversis  circumstantiis  «quae  equidem 
globi  terracei  inclinationem  nulla  tenus  immutant ,  sed  quam  obtendunt , 
aut  eflicaciorem  reddunt,  pro  sua  diversitate;  sic  v.  g.  altitudines  res- 
pectivae  ,  huic,  illive  vento  expositio  specialis  :  situs  pariter,  relative  ad 
yicinia  quae  prospiciunt  ac  circumdant ,  vicinium  maris  aut  paludorum 
plus  miniis  ve  proximum. 

Ad  regionis  ideae  complementum,  accedunt  natura  telluris ,  aquae,  vege¬ 
tantium  ibi  crescentium;  tellus  enim  potest  esse  paludosa  ,  vel  montosa ; 

silvosa  aut  arida  ;  aquae  salientes  vel  stagnantes  ;  ad  se  haec  omnia  pro  me¬ 
dico  sunt  utilissima  ;  et  enim  in  nostra  paludosa  patria  fere  sernper  eaedem 
grassantur  epidemiae  ( febres  intermittentes)  ac  ut  in  italicis  paludosis  regio¬ 
nibus.  Eaedem  in  America  torrida  quam  in  calidioribus  aridisque  Europae 
locis,  eosdem  observamus  morbos  epidemicos  ( typhus  icterodes)  ,  sed  ex 
istis  omnibus,  paludosae  sunt  his  morbis  magis  obnoxiae  regiones. 


DE  TEMPESTATIBUS. 

Omnes  aeris  tempestates,  epidemicis  praeparandis,  vel  ipso  facto  producendis, 
idon  eae  nascuntur.  Tempestas  ergo  diversas  modificationes  patitur,  frigoris, 
calorisve ;  sed  frigus  illud,  sed  ille  calor  separatim  a  siccitate ,  et  ab  humi- 
ditate  spectari  non  potest  :  infidum  nam  foret  productum,  solum  modo 
pensatum  ex  calore,  vel  frigore,  si  unus  aut  alter  aeris  affectus,  ab  altero 
affectu,  siccitatis,  vel  humiditatis  sejungatur.  Sed  si  veli  portionem  detraxi¬ 
mus,  quo  latitat  adhuc  epidemiarum  causa;  si  mephitici  effluvii,  nihil  effi¬ 
cacius  generationi  favet,  quaimanimantium  ac  vegetantium  putrida  de  com¬ 
positio  ,  profecto  calor  humidus ,  prae  caeteris  atlmiospherae  inclementiis, 
funesta  admodum  voce,  epidemias  debet  invitare,  et  re  ipsa  invitat;  inde 
Lucretius  ,  in  suo  opere  immortali^  versibus  vaticinatur,  calorem  Jiumidum 
esse  caeli  irascentis  donum.  Numquam  equidem,  dicemus,  sed  ejus  modi 
coelo ,  jugiter  epidemias  grassari ;  contendimus  vero  nullam  coeli  inclementiam 
velociores  praebere  pennas  epidemiis ,  quas  vulgo  praeterea  excitat.  Sic  in 
EpidemiaHallensi  ab  Hoffmanno  observata,  varium  admodum,  maximatatfien 
ex  parte  tepidum  et  pluviosum  caelum;  autumnus  anni  praecedentis  1798, 
regnaverat.  Hyems  quoque  praeter  modum  taepida  ,  et  humida  ;  et  ver  anni 
subsequentis  pariter  justo  calidiorem  et  humidiorem  aeris  habuerat  statum  ; 
venti  enim  flabant  ex  austro.  Eadem,  hoc  quoque  moriente  anno,  in  nostra 
observavimus  patria. 


DE  CAUSIS  EPIDEMI  ARUM  INTERNIS. 

Hujus  ordinis  causas  dicimus,  quas  clinicis  onTert  totius  regionis  hominum 
individualis  constitutio,  vel  constitutio  specialior  alicujus  individui.  In  pago 
enim.,  in  urbe,  sunt  infinita  temperamenta  ,  infiniti  vivendi  rationes  ,  aetates 
diversae  ,  diversae  mentis  passiones ,  etc.  Quae  quidem  omnia  aliquoties  effi¬ 
caciter  adeo  epidemiam  immutant  ,  ut  vix  credas  eamdem  morbi  causam. 
Novos  hosce  conspectus,  novo  animo  suscipere  est  :  felix  profecto  si  quid 

utilitatis  ex  nostra  disquisitione  nascatur;  attamen  quam  possibile-  est  hanc 
brevissimam  trademus. 

DE  TEMPERAMENTIS. 


Quemadmodum  stipes ,  alieno  stipite  insertus,  hujus-ce  succos  naturam¬ 
que  sugit ,  sic  morbus  quivis  aegrotantium  constitutionis  indolem  refert 
individualem ;  qua  propter  temperamenta  ,  in  diversis  individuis  diversa  , 
diversitatis  itidem  in  morbo  epidemico  inferre  solent;  et  si  hic  fari  quod 
opinamur,  piaculum  non  sit,  morbi  epidemici  adeo  a  constitutione  in  di  vi¬ 
duali  effigies  dependet,  ut  possit  fere  spectari  tamquam  morBus  qhem  spo- 
radicam  vocant  :  ut  et  etiam  in  qualibuscumque  epidemicis  morbis,  tempe¬ 
ramenti  alicujus  individuus  magis  ad  illos  obnoxius  sit  quam  alter  individuus, 
ideo  magno  temperamentorum  cognitio  est  momentoi 


DE  VIVENDI  RATIONE. 


Inter  epidemiarnm  causas  internas  ,  procedit  vivendi  ratio.  «  Quae  virtus 
et  quanta  boni  sit  vivere  parvo  »  ait  Horatius.  Quam  praeclare,  quam  justo 
haec ,  nostrae  hjgiae  affigi  possunt  ?  praesertim  et  dum  epidemica  lues  inter  nos 
vagatur.  Et  enim  voe  illi  qui  medium  deserit!  vae  illi!  qui  gulae  obtemperat, 
qui  potuum  insidiosa  activitate  hebetes  jam  sensus  excitare  satagit,  qui  sine 
mensura,  et  indiscriminatim  mensarum  dapibus  indulget;  aut  illi  sedentario, 
sole  motuque  trementi,  qui  persequendo  libros  consumit  annos,  hi  certo  sese 
jugulant  ense,  sensim  corporis  labefactando  fabricam,  quam  inermem  morbo 
prodeunt  publico.  Sed  et  in  feliciores !  qui  saeviente  inopia,  in  venas  infun¬ 
dunt  substantias,  quasi  venenatas,  sub  forma  aquae  putridae,  viscidique  panis 
et  atri,  quem  non  immutant  lacrimae  quibus  irroratur.  Infeliciores  et  adhuc! 
terque  infeliciores  inquam,  quibus  fere  numquam  spirare  coelestes  conceditur 
auras,  quique  in  antro  invisibili,  in  tartaro  ferrato  vincula  inanis  crudelisque 
vindictae  trahunt ,  imoque  pectore  speratum  includunt  lethum.  Victimas  eheu  ! 
calamitati  epidemiisque  devotas  ,  ac  quasi  consecratas  lias  designo;  et  certe 
mille  mortis  imagines  exhibent  iii  morbo  populari ,  antequam  malorum  uni¬ 
versorum,  ili  tumulo  metam  attingant  :  sed  saepe  justa  compensatione,  dum 
inops  civium  ordo  pravam  hygienem  coacti  sequuntur  «  Pallida  mors  aequo 
pulsat  pede  divitis  columnas .  »  Praesertim  istorum  qui  mensas  equidem 
lautas  opimasque  circumdant,  Bacchum  libant  generosum;  mollibus  in  cur- 
citis  dormitant;  quando  tamen,  curas  vel  libidinis  delirium  somni  papavera 

non  fugant;  aut  illorum  qui  noctes,  Bacchi,  Venerisve  turpi  impii  dicae  que 
cultui  consecrant :  istos  immisericorditer  obtun  iit  e  p  idem  ia. 


DE  STATIBUS  DIVERSIS. 

Fere  apud  omnes  vidi  auctores ,  raro  epidemias  obsidisse  infantilem 
aetatem,  yariolis  exceptis,  quae  prae  caeteris,  infantes  vulgo  impetunt  atque 
castigant  :  jam  igitur  adolevit  liomo  quem  minatur  causa  epidemica  :  et  pro¬ 
vecti  impetum  felicius  sustinent  aegroti,  a  pubertate  ad  annum  sexagesimum. 
Post  hoc  vitae  actae  spatium,  periculosae  sortis  est  epidemia,  potissimum  si 
pectoris  sacrarium  et  organa  aggreditur. 


DE  ANIMI  AFFECTIBUS. 

Nemo  ignorat  commercium  ,  quo  mens  et  corpus  intime  uniuntur ;  ob 
quam  societatem,  corpus  rivens  ita  a  mente  dependet,  ut  numquam  mentis 
reactionem  impune  ferat  et  patiatur.  Nemo  nescit  quantum  in  functiones 
exerceant  imperium  affectiones  mentis.  Hic  itaque  affirmare  non  dubitamus 
passiones  oppressivas,  ut  v.  g.  maerorem,  terrorem,  etc.,  quae  corpus  in 
delibitatem  dejiciunt ,  posse  exitiales  esse ,  praesertim  in  qpidemia  quam 
ut  umbra  sequax  sequitur  universus  pavor,  cessemus  ergo  mirari  tot  anomalia 
symptomata  in  morbo  qui  terrorem  figit  aegrotanti ;  neque  miramur  funestum 
saepius  exitum  *,  imbecillis  enim  natura  adverso  opprimitur  deleterio. 

Quot  addenda  forent  hisce  disquisitionibus,  ut  omnium  voto  satisfacerent;  non 
nos  profecto  latet;  et  facilius  defectum  animadvertimus,  quem  nobis  facilis  foret 
reparatio.  Ad  id  solum  intendebatur  tentamen,  veritatem  pretiosum  revelare , 
unicam  esse  epidemiarum  naturam ,  mille  tamen  facies,  ob  sexcentas  undique 
circumstantias,  quae  non  miniis  ad  regionem  lacessitam,  quam  ad  aegrotos 
pertinere  possunt.  In  hac  dissertione  piaculum  videtur,  potentias  nocentes 
epidemiarum  reticere  ;  at  istius  dissertationis  restrictae  limites  ,  mihi 
latiorem  vetant  prolationem,  meque,  in  medio  horum  morborum,  acci¬ 
dentalium  differentiarum  includunt. 

Novus  sese  offert  rerum  ordo,  curationis  nimirum  in  epidemiis  adhibendae; 
quae  quidem  pars  nostrae  thesis,  duplicem  conspectum  exhibere  debet,  nempe 
methodum  prophilacticam,  methodumque  stricte  curativam. 

DE  METHODO  CURATIVA. 

i*  "  , 

Nociva 5 arceat,  subministret  ulilia  haec  methodus  ;  id  est  ratio  curandi 
simul  obstet  tam  efficaciae  causae  epidemicae  ,  tum  ejusdem  causae  pravis 
admodum  effectibus.  Primario  igitur  perpendat,  quam  debellanda  advocat 
epidemia  ,  qualis  regionis  situs,  quales  venti,  qualis  vivendi  ratio,  quale 
temperamentum  :  sollicite  scrutetur,  num  experientiae  defectus  causas  aliquot 
morbi  saevientis  introduxerit;  haec  enim  investigatio  potissimiiiit  proficiet- 
in  detegenda  calamitatis  indole,  faciliiisque  causam-  cognitam  arcebiP 

Quamcumque  personam  agat  morbus  popularis  vulgo  organo  m;  obsidet5 
speciale;  nunc  cerebrum,  ibique  figit  cephalalgiam  febrilem  ,  causae  altius 
radicata?  ,  symptomati;  nOn  c' pectus  in  quo  p  leurilidem  *  ve  1  perip  n  e  umoniam 
infesti  caraeteris  determinat;  mox  primas  vias,  ubi  fluxum  sollicitat  dy¬ 
sentericum  ,  mox  cutem  quam  eruptione  dehonestat  :  tandem  aliquoties 
indiscriminalim  laborant  quaevis  organa',  inde  febris  exquisite  maligna 
enascitur  :  ex  his  omnibus  enascuntur  medici  pi^scripta  ,  de  istis  jamj&m 
locuturi  sumus,  sed  tamen  de  generalibus  principalibus  solis  effaberimur. 


1)E  VEN/E"  SECTIONE. 

Venae  sectionem  esse  remedium  antiphlogisticum  aut  debilitans  nemo 
non  dubitaverit;  dbldres  enim  vividos  mulcere,  motus  inflammationis  in¬ 
assuetos  compescere,  uno  verbo  sanguinis  moti  nimium  fluctus  componere, 
ejus  auxilii  jus  est.  Tute  ergo  adhibenda  in  morbis  qui  excessu ,  aut 
intensitate  motuum  nociva  insigniuntur  ,  quando  autem  excessus  ille 
nocivus  esse  possit  ,  quando  necessarius  ,  determinare  lioc  opus  ,  hic 
labor  est.  Attamen  quaestio  haec  saepius  solvitur,  in  morbo  populari.  In 
lioc  enim  affectionis  genere  ,  equidem  ,  ob  deleterii  praesentiam  ex¬ 
ardescit  imbecillitas  ;  et  profecto  liaec  momenti  unius  exardescentia , 
haud  arguit  roburis  argumentum.  Male  igitur  viribus  locupletem  aegrotum 
judicares,  in  qmo  turbulenta  affectionis  invasio.  In  memoria  tenemus 
aegrotos  esse  adultos  ,  id  est  homines  diiris  laboribus  vel  periculosioribus 
deliciarum  insultibus  effoetos  ,  primas  ferre  epidemiarum  strages.  Infelices 
vero  admodum  forent  morbo  populari  laborantes ,  si  venoe  sectionis  adhi¬ 
bendae  ,  aut  denegandae  nullum  prostaret  indicium. 

Quando  sub  obscurum  induit  inflammationis  caracterem  morbus  ;  quando 

■ 

eeger  juvenis  plethoricus  ;  quando  sanguis  uniformiter  densatur  post  extrac- 

tionem  statim  ,  et  initio  conducunt  sanguinis  missiones.  Tutius  adhuc  una J 
aut  secunda  vice  celebrantur,  quando  suadent  pulsus  tensio  ,  durities  larga, 
et  potissimum  renixus.  Fieri  aliquando  potest,  ut  morbus ,  utpote  pectori 
affixus,  ibi  pleuritidem  aut  peripneumiam  personct;  ab  illo  hospitio  diffide ; 
neque  inde  eruas  venae  sectionum  necessitatem  frequenti  orum ;  ubicumque 
enim  sedeat  morbus ,,  ubique  suum  typum  malignitatis  conservat. 

Quando  ad  mitigandum  morbi  incursum  proficua  observatur,  venae  sectio, 
saepius  unica  sufficit  ;  infaustamque  debilitatem  posset  afferre  secunda. 


DE  ALIIS  EVACUANTIBUS. 

Saepius  locum  a  pluribus  obtinuerunt,  obtinentque  et  adhuc,  haec  re¬ 
media.  Sed  fortasse  ipsorum  adhuc  restringenda  foret  administratio. 
Equidem  circa  ventriculum  et  intestina  vulgo  nascuntur  morborum  popu¬ 
larium  exordia.  Ast  in  hoc  hospitio  totum  nidulari  deleterium  nolo 
praesumere.  Quin  imo  symptomata  ex  primis  viis  petita,  aliquando  non 
sunt  nisi  effectus  sympathici.  Falso  igitur  opinatur  evacuantium  laudator, 
eo  pacto  sernper  eradicari  materiae  epidemicae  portionem  aliquam.  Attamen 
saepe  conducunt  evacuantia  emetica  ,  licet  principium  morbi  popularis  in¬ 
festum  perstringere  ipsis  non  concedatur.  Si  enim  intra  primarum  viarum 
recessus:  cacochyliam  .suspicari  possimus  ,  plurima, ex  ejusmodi  congerie 
pertimescenda  ;  complicationem  praebet  vulgo  funestam  ,  quippe  quod  sua 
mora ,  sua  degeneratione  potest  anomales  motus  suscitare.  Hujus  ergo 
auxilii  necessitatem  ex  sequentibus  signis  edisce.  Nauseae ,  vomitiones  , 
foetidi  ructus  ,  vel  acidi ,  vel  amari ,  spiritus  grave  olens,  lingua  sordida , 
ac  sordibus  spissata  ,  limo  gengivae,  palatumque  incrustata  ,  sunt  toti¬ 
dem  symptomata ,  quae  unanimi  voce,  in  gratiam  emeticorum  conclamant, 
quodquod  sit  "organum  praecipue  aegrotans ,  quaeque  sit  morbi  sedes.  At 
illud  pharmaci  genus  scenam  curationis  aperiat;  in  hoc  enim  casu,  ut 
verbis  Hippocratis  utar,  differre  malum  est . 

Sic  utiliter  prorsus  sublevatur  natura  ,  non  quia  ,  quid  epidemici  dis¬ 
trahitur,  sed  quoniam  avertitur  quid  causae  epidemicae  extraneum  ,  quod 
huic  causae  alas  ,  ut  ita  dicam ,  suppeditare  potuisset.  Sic  naturae  per¬ 
mittitur  magis  sui  compoti  deleterium  quod ,  ut  jam  diximus ,  solis  naturae 
medicatricis  viribus  potest  abnegari. 

Hic  addere  licet ,  vomitoria  adeo  utilia  saepe  in  morbis  epidemicis  plus 
mali  inferre  posse,  si  omittantur,  quam  damni,  supposite,  quod  submi¬ 
nistrentur  intempestive. 


Neque  eadem  de- purgantium  usu  dicemus.  Strictiores  admittunt  eam* 
telas  ,  non  solum  initio,  sed  morbi  quidem  progressu  ea  omittere,  occasione 
data  :  illa  propignare  ,  tempore  alieno  ,  aeque  piaculunm  foret. 

Ab  Hippocrate  (de  morbis,  lib.~  ircap.-xxi)  ,  docemur;  quantum  utile 
sit  in  morbis  acutis  dejectiones  alvinas  sustinere.  Attamen  etiam  fatendum 
eas  esse  quam  pessimi  ominis ,  illudque  potissimum  accidit,  quando  omissa 
fuerunt,  per  vomitionem  evacuantia.  Attamen*,  purgantium  actionem  in 
ipsum  morbi  pincipium  directam  magis  non  existimamus,  quam  emeticorum. 
Ab  iis  vero  abstinere  magis  non  licet  ;  quin  imo  illa  penitus  sufflaminare, 
periculosius.  Si  quid  enim  vellicantis  ,  in  intestinorum  tuba  fixum  adhaereat, 
unde  quaque  in  hoc  irritationis  centrum  irruunt  humores  ,,  cujus  istractio 
debilatem  ,  maciemque  rapide  admodum  advocat.  Ad  purgantia  igitur 
properate,  si  necessitas  urgeat.  «Hos,  si  ab  initio  purgare  volueris,  id 
ante  diem  quintam  facito.,  cimi  venter  murmuraverit  :  si  non  ,  a  medi¬ 
camentis  abstineto.  V erum  si  murmuraverit,  fuerintque •excrementa  biliosa, 
Scamonia  mediocriter  purgato.  (  Hipp.  lib.  4>  de  rat.  viet,  m  acut.  )  in¬ 
ferius  quoque  et  ait4«  purgandum  in  -  valde  acutis  ,  si  materia  turgeat.  » 
Sed  haec  et  omnia  valde  milii  apparent  obscura  ,  in  omnibus  epidemicis 
scamonias  et  alia  horreo  drastica ,  supplere  mihi  melius  videntur  aut 
cathartica  ,  aut  eiiemata  leviter  acidulata  dum  necessario  indicantur 
purgantia. 

* 

DE  POTIBUS. 

Medicus  naturae  minister  .  .  .  .si  naturae  non  obtemperat ,  naturae 
non  imperat.  Horumce  verborum  veritatem  quam  quaedam  experientia  con¬ 
secravit,  profecto  evertunt  quidam  morborum  casus.  Neque  falsa  foret 
illorum  applicatio  ,  quam  in  morbis  epidemicis.  Dum  enim  natura  cor¬ 
poris  viventis,  fluidorumqne  *  alluentium  constitutionem  evertere  sibi  in¬ 
tendit,  omni  ope,  omnique  opera,  niti  debet  medicus  ,  illud  propositum 
arcere  ,  pravosque  naturae  cohibere  conatus.  Jam  illud  opiis  exorditur 
artis  industria,  emeticorum,  purgantiumque  opportuna  propinatione.* 
Sed  laboris  portio  major  absolvenda  remanet;  illudque  perficiunt  potus 
saltem  quoties  Epiphaenomena  non  superveniant  inexpectata. 

Dirni  ergo  natura  ,  aut  potius  dum  causa^  epidemica  malignitatem  aut 
pptriditatem  suis  insultibus  determinat ,  dumque  simul  conspirat  natura 

insolitis  motibus  ad  quos  invita  sollicitatur ,  ex  adverso  in  tot  hostes 
irruat  ars  Esculapii  ,  largoque  liquidorum  anti-septicoruui  potu  calamita¬ 
tem  futuram  avertat.  Nos  certo  fugit  acidorum  in  morbis  septicis  mechanismus. 
Non  nos  latet  vero  ,  vegetantia  ,  mineraliaque  ,  acido  speciali  pollere  , 
quae  utiliter  putredini  opponuntur.  Huc  usque  ultra  non  procedit  disci¬ 
plina  praesens*;  sidlicitque  ut  non  rara  manu  ,  hoc  genus  auxilii  sub  forma 
potus  ,  largiamur.  Compescunt  calorem  ,  motus  cohibent  inordinatos , 
agitationes  mulcent,  etc.  Uno  verbo  ,  consecravit  antiquitas  acida;  con¬ 
secrat  et  hodierna  praxis  ;  solaque  saepe  naturae  sufficiunt  ut  possit  me- 
dicatricem  crisim  terminare  inter  vero  potus  delectu  digniores  ,  oxjmel 
simplex,  prae  caeteris ,  diligite  aut  ex  acido  seu  chlorico  seu  sulphurico. 
apud  rusticos  ,  rite  succedit  potus  ex  aqua  cum  aeeto  ,  proportione  tamen 
inaequali.  Haec  methodus  simplex  et  brevis  equidem  ;  sed  ,  ut  ait  Bagliyicjs  ; 
«  Nusquam  felicior  erit  medendi  ars  ,  quam  cum  fuerit  familior  facta  naturae, 
simplicitatis  amans  ,  turbarumque  et  luxuriae  aversatrix.  »  Quod  de 
aliis  et  remediis  quae  veluti ,  cortex  peruvianus  ,  vesicantia  ,  camphora  y 
valeriana  silvestris ,  etc.,  etc.  In  morborum,  decursu  frequenter  locum  obtinent 
praeclarum,  attamen  haec  omnia  transimus  ut  miniis  necessaria  tanquam 
ab  omnibus  praecise  cognita  :  et  ad  methodum  proplijlacticam  accedimus. 


GURA  PROPHYLACTICA. 

I  '  r 

Morbum  auxiliis  opportunis  satius  est  anticipare  ,  quam  sanare  ;  et 
certius  est,  cautelas  aliquo  successu  cumulari.  Si  igitur  inter  morbi  po¬ 
pularis  victimas ,  sanos  a  morbo  tutari  volueris,  baee  sint  quae  suadeas  , 
quaeque  ore  patulo  praescribas  indefessus.  Doctrinae  medicae  suavius  pri¬ 
vilegium  ,  est  a  concivibus  calamitates  arcere. 

Itaque  contagiosum  est  vulgo  malum  epidemicum,  id  est  contactu  ac¬ 
quiritur  y  contactus  ergo  vitent  qui  stant  adhuc  immunes.  Per  vicos,  per 
plateas ,  per  domos  nitidam  imperamus  munditiam.  Longe  a  viventium 
societate  putrescant  cadavera,  citius  ex  domis  expellentur,  alte  excaven¬ 
tur  tumuli ,  calxque  tumulorum  telluri  large  misceatur.  Pulvis  tormentarius, 
vel  nitrum  deflagratione  suum  aeris  puri  arcanum  prodat.  Multiplices  per 
vicos  accedantur  foci.  Hoc  artificio ,  patriam  a  peste  liberavit  Hippocrates, 
sed  et  hodie  magis  edocta  scientia.  Inter  sanitatis  artis  arcana  invenit  praes- 

tantissima  nova  proplrylactica  remedia  :  Chloruretum  calcis  fumigationes  a 
Guyton  Morveau  praescriptas ,  etc.  (*). 

j 

Sed  potissimum  temperati  sint  cives  ;  recta  ratio  mensas ,  mentisque 
passiones  moderetur.  A  Bacchi  cultu  abstineant  ;  V~encrem ,  quidquid 
.suadeat  ipsius  incantamentum,  Venerem  spernant Frangit  enim  vires  ,  vires¬ 
que  debilitatae  malo  epidemico  patentiores  fiunt.  A  jejunio  abstineant  ^  sed 
regelantia,  in  victu,  praelatum  obtineant.  Acidi*  sint  potus. 

Neque  minus  necessaria  mentis  stoicum  robur ;  vae  illis  quos  percutit  mortis* 
timor!  quique  non  nisi  horrescentes  futuram  praevident  :  felix*  ex1*  adverso^ 
justus  ille  d&quo  poeta  : 

te  Si  fractas  illabatur  orbis, 

»J) Impavidum  ferient  ruinae.  »  ;i 

Antequam  tandem  equos  aratro  exsolvamus  ,  observationem  referre  liceat  ? 
cujus  liie  applicatio  utilis  prorsus  nobis  videtur.  Inter  populos  Asiae, 
pl:  rlmos  reperiamus  quos  frequens  castigat  pestis.  Cucurbitulas  cruri  femo- 
ribus-ve  applicant  ,  scarificatione  pungunt  iterata  ;  sicque  ab  aura  pesti¬ 
fera  sese  defendunt.  In  lui  BarceloneriJse  observaverunt  evasisse  plurimos 
qui  aut  ulcera  aut  cauteria  ferebant.  Cauteria  igitur  suaderem  iis  quos  tenet 
pavor  quosque  fortasse  minatur  labes.  Haec  coelestia  observavimus  apud  et 
medicales  historias  et  politicas  annales  (**).  —  (  Cliose  remarquable  dans 


(*)  Panni  les  persomies  de  l’art  qui  ont  offert  leur  assistance  aux  malades  des 
provinces  du  Ncrd  ,  nous  nous  faisons  un  plaisir  de  citer  M.  Liebert,  pharmacien,  a  Tuurnay ,  qui , 
dans  plusieurs  lettres  adressees  a  S.  Exe.  le  Ministre  de  1’Interictir ,  a  indique  les  moyens  qui 
lui  ont  paru  les  plus  propres  a  neutraliser  les  miasmes  deleteres  des  marais ,  qu’il  regarde  comme 
la  principale  cause  de  la  maladie  regnante.  Pour  atteindre  ce  but ,  M.  Liebert  propose  de  j  eter  de 
la  chaux  vive  dans  les  lieux  infectes ,  en  assez  grande  quantite  pour  y  corroder  de  suite  les 
matieres  vegetales  et  animales  qui  s’y  liennent  dans  un  etat  continuel  de  putre'faction  ,  ce  moyen  lui 
paraissant  offrir  le  double  avantage  de  neutraliser  les  miasmes  dans  leur  origine,  et  de  permetire 
par  suite  le  desse'chement  des  marais ,  sans  crainte  d’aucun  refour  funeste.  II  croit  aussi  qu’il  serait 
necessaire  d’enterrer  les  morts  a  une  certaine  distance  de  la  ville,  dans  des  fosses  profondes ,  et 
remplies  de  chaux  vive,  afin  de  les  aneantir  entierement.  Les  causes  principales  une  fois  detruites  , 
les  fumigations  suivant  le  procede  de  Guyton-Morveau ,  et  les  ablutions  de  chlomre  de  chaux ,  lui 
semblent  alors  seulement  convenables  a  employer  pour  combattre  les  le'gers  effets  occasione's  par  les 
malades  seuls ,  dont  le  nombre  chaque  jour  devra  diminuer.  ( Feuille  de  Tournay ,  n.°  26  ig.) 

(**)  Mercure  francais ,  journal  de  Novembre  1741.  (Rapport  sur  la  pesle  qui  s’etait  repandue 
dans  FUkraine.) 

cette  peste  ,  cest  que  ceux  qui  ^taient  affectas  ou  d  ulceres  ou  de  pliques  J 
ou  qui  portaient  quelques  plaies  coulantes ,  en  e'taient  presque  toujours 
e p argues ).  —  Tandem  aliquando  immortalis  Hencius  ,  in  eadem  calami¬ 
tate  ,  qua  opprimebatur  venetice  ,  cauteria  civibus  persuasit.  Effectum 
dicat  honos  receptus.  Statuam,  in  platea  sancti  Garoli ,  struxerunt  cives , 
in  qua  hodierni  adhuc  attoniti  vident  : Hencius,  liberator  patrice  a  peste 4 

TANTUM. 


,1 


❖ 


■» 


POSITIONES. 

.  I 

A  cibo  in  paroxismis  abstinendum  est. 

{  Hipp.  lib.  i  aph.  xi  editio  Hagae-domitis  anno  mdclxiv.  )> 

II. 

Lassitudines  spontaneae  arguunt  futuros  morbos. 

(  Hipp.  lib.  si  aph.  y. ) 

III. 

Duobus  doloribus  nec  eadem  parte  simul  ,  vehementior  minorem  obscurat. 

(  Hipp.  lib.  ii  apii.  xlvi.  ) 

IV. 

Qui  ex  febre  diurna  laborant,  iis  phymata  aut  dolo  res  in  articulis  oboriuntur. 

(  Hipp.  lib.  iv  aph.  xliv.  ) 

y. 

Si  sanguis  et  pHs  cum  urina  reddatur,  ulcerationem  vesicae  aut  renum 
significationem  praebet.  (  hipp.  lib.  tv  aph.  lxxv.  ) 

.VI. 

Sunt  febres  essentiales. 

VII. 

Sunt  apoplexiae  w  systemate  sanguineo  iiidependentes. 

V!L 

Dum  os  aut  ventriculus  sedativa  revoment  remedia.,  tunc  enemata 
cum  remediis  fortioribus  sedativis  parata  prosunt. 

IX. 

Medicina  a  chirurgia  inseparabilis. 

x. 

Hydropicis  ulcera  in  corpore  orta  non  facile  sanantur. 

(  Hipp.  lib.  vi  aph.  vin. ) 

XI. 

Ophtalmiam  egyptiacam  contagiosam  sustineo. 

xn. 

Secundum  climata  morbi  exanthematici,  suam  vel  intensitatem  adaugent, 
vel  diminuunt. 

Imprimatur  : 

I.  L.  KESTELOOT,  med.  Profi  prd. 


H.  T.  Fac.  Decanus* 

